CELEX: 32019D0038
Language: da
Date: 2019-12-05 00:00:00
Title: Den Europæiske Centralbanks Afgørelse (EU) 2019/2158 af 5. december 2019 om metoden til og procedurerne for fastsættelse og indsamling af data om de gebyrfaktorer, der anvendes til beregning af de årlige tilsynsgebyrer (ECB/2019/38)

17.12.2019   
               
               
                  DA
               
               
                  Den Europæiske Unions Tidende
               
               
                  L 327/99
               
            
         DEN EUROPÆISKE CENTRALBANKS AFGØRELSE (EU) 2019/2158
         af 5. december 2019
         om metoden til og procedurerne for fastsættelse og indsamling af data om de gebyrfaktorer, der anvendes til beregning af de årlige tilsynsgebyrer (ECB/2019/38)
         
            (omarbejdning)
         
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (1), særligt artikel 4, stk. 3, andet led, og artikel 30, og
         ud fra følgende betragtninger:
         
                     (1)
                  
                  
                     Der skal foretages en række ændringer af Den Europæiske Centralbanks afgørelse (EU) 2015/530 (ECB/2015/7) (2). Af hensyn til klarhed bør afgørelsen omarbejdes.
                  
               
                     (2)
                  
                  
                     I henhold til artikel 10, stk. 3, litra a), i Den Europæiske Centralbanks forordning (EU) nr. 1163/2014 (ECB/2014/41) (3) fastsættes de individuelle årlige tilsynsgebyrer, som hver enkelt enhed eller koncern skal betale, ud fra de gebyrfaktorer, der på den relevante referencedato svarer til beløbet af: i) de samlede aktiver og ii) den samlede risikoeksponering.
                  
               
                     (3)
                  
                  
                     I henhold til forordning (EU) nr. 1163/2014 (ECB/2014/41) skulle ECB senest i 2017 have foretaget en gennemgang af den forordning, navnlig med hensyn til metoden til og kriterierne for beregning af de årlige tilsynsgebyrer, som skal opkræves af de enkelte enheder under tilsyn og koncerner under tilsyn. ECB iværksatte en offentlig høring og besluttede under hensyntagen til de modtagne svar at ændre forordning (EU) nr. 1163/2014 (ECB/2014/41) for at indføre en revideret ramme for tilsynsgebyrer. Afgørelse (EU) 2015/530 (ECB/2015/7) fastsætter mere detaljerede procedurer for de metoder og procedurer til fastsættelse og indsamling af data vedrørende de gebyrfaktorer, der anvendes til beregning af de årlige tilsynsgebyrer.
                  
               
                     (4)
                  
                  
                     Det følger af den reviderede ramme i henhold til forordning (EU) nr. 1163/2014 (ECB/2014/41), at referencedatoen for gebyrfaktorerne generelt bør forblive den 31. december året forud for gebyrperioden, for hvilken der beregnes tilsynsgebyrer. Derved vil det for de fleste gebyrdebitorer være muligt at anvende de tilsynsoplysninger, som ECB allerede har adgang til i henhold til afgørelse ECB/2014/29 (4) og Kommissionens gennemførelsesforordning (EU) nr. 680/2014 (5) (fælles rapportering (COREP) og regnskabsopstilling (FINREP)) og i henhold til Den Europæiske Centralbanks forordning (EU) 2015/534 (ECB/2015/13) (6) (FINREP), ved beregningen af det årlige tilsynsgebyr.
                  
               
                     (5)
                  
                  
                     Enheder under tilsyn og koncerner under tilsyn, som ikke har pligt til at foretage tilsynsmæssig indberetning, eller koncerner under tilsyn, som udelukker aktiver og/eller værdien af risikoeksponering for datterselskaber etableret i ikke-deltagende medlemsstater og tredjelande, bør fortsat indberette gebyrfaktorerne separat med henblik på beregning af tilsynsgebyrerne. I henhold til artikel 10, stk. 3, litra bd), i forordning (EU) nr. 1163/2014 (ECB/2014/41) skal disse gebyrfaktorer fremsendes til den pågældende kompetente nationale myndighed med den relevante referencedato i overensstemmelse med en ECB-afgørelse.
                  
               
                     (6)
                  
                  
                     Gebyrdebitorer, der skal fortsætte med at indberette separat, skal fremsende gebyrfaktorerne til den relevante kompetente nationale myndighed under anvendelse af formularerne i bilag I og II. Hvis der er tale om koncerner under tilsyn, der har datterselskaber etableret i ikke-deltagende medlemsstater og tredjelande, skal gebyrdebitorerne redegøre for den metode, der er anvendt til at fastsætte gebyrfaktorerne.
                  
               
                     (7)
                  
                  
                     Der bør sikres sammenhæng mellem fastsættelsen af gebyrfaktorerne for de gebyrdebitorer, som ECB allerede modtager tilsynsoplysninger for gennem COREP og FINREP, og gebyrfaktorerne for de gebyrdebitorer, som skal indberette oplysninger separat med henblik på beregning af tilsynsgebyrerne.
                  
               
                     (8)
                  
                  
                     I forbindelse med beregningen af gebyrfaktorerne giver artikel 10, stk. 3, litra c), i forordning (EU) nr. 1163/2014 (ECB/2014/41) mulighed for at udelukke aktiver og/eller værdien af risikoeksponeringer for datterselskaber, der er etableret i ikke-deltagende medlemsstater og tredjelande. Disse gebyrdebitorer bør meddele ECB, om de har til hensigt at udelukke bidrag fra datterselskaber, der er etableret i ikke-deltagende medlemsstater og tredjelande, fra den ene af gebyrfaktorerne eller dem begge. Fristen for fremsendelse af meddelelsen bør være i overensstemmelse med den reviderede ramme for beregning af tilsynsgebyrerne.
                  
               
                     (9)
                  
                  
                     For så vidt angår de fleste gebyrbetalende filialer, blev forpligtelsen til at udføre revisorverifikation som et middel til at bekræfte filialens samlede aktiver med henblik på beregning af tilsynsgebyret vurderet som værende uforholdsmæssig i forbindelse med revisionen af forordning (EU) nr. 1163/2014 (ECB/2014/41). Det er tilstrækkeligt, at de gebyrbetalende filialer sender en administrationsskrivelse til den relevante kompetente nationale myndighed, der bekræfter filialens samlede aktiver.
                  
               
                     (10)
                  
                  
                     Det følger af artikel 10, stk. 5, i forordning (EU) nr. 1163/2014 (ECB/2014/41), at ECB fastsætter gebyrfaktorerne i overensstemmelse med en ECB-afgørelse, hvis en gebyrdebitor ikke indberetter gebyrfaktorerne.
                  
               
                     (11)
                  
                  
                     Denne afgørelse bør fastlægge metoden til og procedurerne for fastsættelse og indsamling af data om gebyrfaktorer samt procedurerne, som de gebyrdebitorer, der skal fortsætte med at indberette separat, skal følge ved indberetning af gebyrfaktorer med henblik på beregning af tilsynsgebyrerne, og som de kompetente nationale myndigheder skal følge ved indberetning til ECB. Navnlig bør format, hyppighed og tidspunkt for indberetning, samt hvilken type kvalitetskontrol de kompetente nationale myndigheder skal foretage, før gebyrfaktorerne indberettes til ECB, specificeres.
                  
               
                     (12)
                  
                  
                     Det er nødvendigt at fastlægge en procedure, der giver mulighed for at foretage tekniske ændringer i bilagene til denne afgørelse på en effektiv måde, forudsat at de pågældende ændringer hverken ændrer den underliggende begrebsmæssige ramme eller påvirker rapporteringsbyrden. De kompetente nationale myndigheder kan fremsætte forslag om sådanne tekniske ændringer til Det Europæiske System af Centralbankers (ESCB) Statistiske Komité, hvis synspunkter skal tages i betragtning i forbindelse med denne procedure.
                  
               
                     (13)
                  
                  
                     For at sikre sammenhæng med den reviderede ramme for beregning af tilsynsgebyrer i henhold til forordning (EU) nr. 1163/2014 (ECB/2014/41), som indeholder bestemmelser om overgangsordninger for gebyrperioden 2020, bør denne afgørelse træde i kraft i begyndelsen af 2020 —
                  
               VEDTAGET DENNE AFGØRELSE:
         
            Artikel 1
            Genstand og anvendelsesområde
            Denne afgørelse fastsætter den metode og de procedurer, som skal anvendes ved fastsættelse og indsamling af data om de gebyrfaktorer, der anvendes til beregning af de årlige tilsynsgebyrer, som opkræves hos enheder og koncerner under tilsyn i henhold til forordning (EU) nr. 1163/2014 (ECB/2014/41) og ved gebyrdebitorernes indberetning af de i forordningens artikel 10, stk. 3, litra bd), omhandlede gebyrfaktorer, samt procedurerne for de kompetente nationale myndigheders indberetning af disse oplysninger til ECB.
            Denne afgørelse finder anvendelse på gebyrdebitorer og kompetente nationale myndigheder.
         
         
            Artikel 2
            Definitioner
            I denne afgørelse finder de definitioner, som er indeholdt i artikel 2, i forordning (EU) nr. 1163/2014 (ECB/2014/41) anvendelse, medmindre andet fremgår, sammen med følgende definitioner:
            
                        1)
                     
                     
                        »arbejdsdag«: en dag, som ikke er en lørdag, søndag eller helligdag i den medlemsstat, hvor den pågældende kompetente nationale myndighed er etableret
                     
                  
                        2)
                     
                     
                        »ledelsesorgan«: et ledelsesorgan som defineret i artikel 3, stk. 1, punkt 7, i Europa-Parlamentets og Rådets direktiv 2013/36/EU (7).
                     
                  
         
            Artikel 3
            Metode til fastsættelse af gebyrfaktorer
            
               1.   For enheder under tilsyn og koncerner under tilsyn, som har pligt til at foretage tilsynsmæssig indberetning, og koncerner under tilsyn, som ikke har foretaget meddelelse til ECB i overensstemmelse med artikel 4 om deres afgørelse om at udelukke aktiver og/eller værdien af risikoeksponeringen for datterselskaber, der er etableret i ikke-deltagende medlemsstater og tredjelande, fastsætter ECB de respektive gebyrfaktorer i overensstemmelse med følgende.
               
                           a)
                        
                        
                           Det samlede risikoeksponeringsbeløb for den relevante referencedato, jf. artikel 10, stk. 3, litra ba) eller bc), i forordning (EU) nr. 1163/2014 (ECB/2014/41), fastsættes ved henvisning til modellen »Kapitalgrundlagskrav« inden for rammerne af den fælles indberetning (COREP), som fremgår af bilag I til gennemførelsesforordning (EU) nr. 680/2014 (herefter »modellen for kapitalgrundlagskrav«), således som det er indberettet af de kompetente nationale myndigheder til ECB i henhold til afgørelse ECB/2014/29. For en gebyrbetalende filial og to eller flere gebyrbetalende filialer, der anses for at være én filial i henhold til artikel 3, stk. 3, i forordning (EU) nr. 1163/2014 (ECB/2014/41), er den samlede risikoeksponering nul.
                        
                     
                           b)
                        
                        
                           De samlede aktiver for den relevante referencedato, som anført i artikel 10, stk. 3, litra ba), bb) eller bc), i forordning (EU) nr. 1163/2014 (ECB/2014/41), fastsættes ved henvisning til modellen »Balance: aktiver« inden for rammerne af finansielle oplysninger (FINREP), som fremgår af bilag III og IV til gennemførelsesforordning (EU) nr. 680/2014, og modellen »Balance: aktiver«, som fremgår af bilag I, II, IV og V samt de finansielle datapunkter i tilsynsøjemed, som fremgår af bilag III til forordning (EU) 2015/534 (ECB/2015/13), således som disse er indberettet af de kompetente nationale myndigheder til ECB i henhold til afgørelse ECB/2014/29 og forordning (EU) 2015/534 (ECB/2015/13). Hvis der er tale om en gebyrbetalende filial, skal lederen af den pågældende filial eller, hvis lederen ikke er til rådighed, ledelsesorganet i det kreditinstitut, der har etableret den gebyrbetalende filial, bekræfte den gebyrbetalende filials samlede aktiver ved hjælp af en administrationsskrivelse, der fremsendes til den relevante kompetente nationale myndighed.
                        
                     
            
               2.   For koncerner under tilsyn, som har pligt til at foretage tilsynsmæssig indberetning og at underrette ECB i overensstemmelse med artikel 4 om deres afgørelse om at udelukke aktiver og/eller værdien af risikoeksponeringen for datterselskaber, der er etableret i ikke-deltagende medlemsstater og tredjelande, fastsætter ECB de respektive gebyrfaktorer på grundlag af de data, som de pågældende koncerner under tilsyn har beregnet i overensstemmelse med følgende litra a) og b), og som de har indberettet til den relevante kompetente nationale myndighed i henhold til artikel 5.
               
                           a)
                        
                        
                           Den samlede risikoeksponering for den relevante referencedato, jf. artikel 10, stk. 3, litra ba) eller bc), i forordning (EU) nr. 1163/2014 (ECB/2014/41), fastsættes på grundlag af modellen for kapitalgrundlagskrav, hvorfra der fratrækkes:
                           
                                       i)
                                    
                                    
                                       bidraget til koncernens samlede risikoeksponering, som hidrører fra de datterselskaber, der er etableret i ikke-deltagende medlemsstater og tredjelande, således som det er indberettet i modellen »Koncernsolvens: oplysninger om tilknyttede selskaber« inden for rammerne af COREP, som fremgår af bilag I til gennemførelsesforordning (EU) nr. 680/2014 (herefter »modellen for Koncernsolvens: oplysninger om tilknyttede selskaber«), og
                                    
                                 
                                       ii)
                                    
                                    
                                       bidraget til koncernens samlede risikoeksponering, som hidrører fra de datterselskaber, der er etableret i ikke-deltagende medlemsstater og tredjelande, som ikke indgår i modellen for »Koncernsolvens: oplysninger om tilknyttede selskaber«, således som det er indberettet i overensstemmelse med bilag I til denne afgørelse.
                                    
                                 
                     
                           b)
                        
                        
                           De samlede aktiver for den relevante referencedato anført i artikel 10, stk. 3, litra ba), bb) eller bc), i forordning (EU) nr. 1163/2014 (ECB/2014/41) fastsættes ved at aggregere de samlede aktiver, som er opført i de lovpligtige regnskaber for alle de enheder under tilsyn i koncernen under tilsyn, som er etableret i deltagende medlemsstater, såfremt de foreligger, og ellers ved at aggregere de samlede aktiver, som er anført i de relevante regelsæt for regnskabsopstilling, som enhederne under tilsyn eller koncernen af gebyrbetalende kreditinstitutter anvender ved udarbejdelsen af det konsoliderede regnskab på koncernniveau. For at undgå dobbelt medregning kan gebyrdebitoren vælge at eliminere koncerninterne positioner mellem alle enheder under tilsyn, som er etableret i deltagende medlemsstater. Goodwill, som er medtaget i koncernregnskabet for moderselskabet i en koncern under tilsyn, skal medtages i aggregeringen; goodwill henført til datterselskaber etableret i ikke-deltagende medlemsstater og tredjelande, kan udelades. Hvis en gebyrdebitor anvender lovpligtige regnskaber, skal en revisor bekræfte, at de samlede aktiver svarer til de samlede aktiver, som fremgår af det reviderede lovpligtige regnskab for de enkelte enheder under tilsyn. Hvis en gebyrdebitor anvender regelsæt for regnskabsopstilling, skal en revisor bekræfte de samlede aktiver, som ligger til grund for beregningen af de årlige tilsynsgebyrer, ved at foretage en behørig verificering af de anvendte regelsæt for regnskabsopstilling. Under alle omstændigheder skal revisor bekræfte, at aggregeringsprocessen ikke afviger fra den procedure, som er fastsat i denne afgørelse, og at den beregning, som gebyrdebitor har foretaget, er i overensstemmelse med den regnskabsmetode, som er anvendt til konsolidering af regnskaberne i koncernen af gebyrbetalende enheder.
                        
                     
            
               3.   Hvad angår enheder under tilsyn og koncerner under tilsyn, som ikke har pligt til at foretage tilsynsmæssig indberetning, fastsættes de samlede aktiver og den samlede risikoeksponering, som defineret i henhold til artikel 2, nr. 12 og 13, i forordning (EU) nr. 1163/2014 (ECB/2014/41), for den relevante referencedato, jf. artikel 10, stk. 3, litra ba), bb) eller bc), i forordning (EU) nr. 1163/2014 (ECB/2014/41), af disse og fremsendes til den relevante kompetente nationale myndighed i henhold til artikel 5. Hvis der er tale om en gebyrbetalende filial, skal lederen af den pågældende filial eller, hvis lederen ikke er til rådighed, ledelsesorganet i det kreditinstitut, der har etableret den gebyrbetalende filial, bekræfte den gebyrbetalende filials samlede aktiver ved hjælp af en administrationsskrivelse, der fremsendes til den relevante kompetente nationale myndighed.
            
         
         
            Artikel 4
            Meddelelse om fradrag af aktiver og/eller værdi af risikoeksponering for datterselskaber etableret i ikke-deltagende medlemsstater og tredjelande
            Gebyrdebitorer, der har til hensigt at udelukke aktiver og/eller værdien af risikoeksponeringer for datterselskaber etableret i ikke-deltagende medlemsstater og tredjelande i overensstemmelse med artikel 10, stk. 3, litra c), i forordning (EU) nr. 1163/2014 (ECB/2014/41), underretter ECB om deres afgørelse senest den 30. september i den gebyrperiode, for hvilken gebyret beregnes. Meddelelsen skal indeholde oplysninger om, hvorvidt fradraget af bidrag fra datterselskaber etableret i ikke-deltagende medlemsstater og tredjelande skal anvendes på den samlede risikoeksponeringsfaktor, den samlede aktivgebyrfaktor eller begge. Hvis ECB ikke har modtaget en sådan underretning senest den 30. september i den gebyrperiode, for hvilken afgiften beregnes, fastsættes den samlede risikoeksponering og de samlede aktiver i overensstemmelse med artikel 3, stk. 1. Hvis ECB modtager mere end én meddelelse rettidigt, har den seneste meddelelse, som ECB har modtaget inden udløbet af fristen den 30. september i den gebyrperiode, for hvilken gebyret beregnes, forrang.
         
         
            Artikel 5
            Formularer til gebyrdebitorernes indberetning af gebyrfaktorer til de kompetente nationale myndigheder
            
               1.   Gebyrdebitorer, hvis gebyrfaktorer er fastsat i overensstemmelse med artikel 3, stk. 2, eller 3, fremsender hvert år gebyrfaktorerne til den relevante kompetente nationale myndighed inden for de indsendelsesfrister, der er angivet i artikel 6. Gebyrfaktorerne fremsendes under anvendelse af formularerne i bilag I og II. Hvis der er tale om en koncern under tilsyn med datterselskaber, der er etableret i ikke-deltagende medlemsstater og tredjelande, redegør gebyrdebitoren for den metode, der er anvendt for at efterkomme artikel 3, stk. 2, eller 3, i den kolonne, der er tildelt til dette formål i det pågældende bilag.
            
            
               2.   Gebyrdebitorerne skal indsende revisorens erklæring eller administrationsskrivelsen i overensstemmelse med artikel 3, stk. 2, og 3, til den relevante kompetente nationale myndighed inden for de indsendelsesfrister, der er angivet i artikel 6.
            
         
         
            Artikel 6
            Indsendelsesfrister
            
               1.   Gebyrdebitorer, hvis gebyrfaktorer er fastsat i henhold til artikel 3, stk. 2, og 3, skal fremsende gebyrfaktorerne til den relevante kompetente nationale myndighed senest ved forretningstids ophør på datoen for indberetning af tredje kvartal, angivet i artikel 3, stk. 1, litra b), i gennemførelsesforordning (EU) nr. 680/2014, for den gebyrperiode, for hvilken gebyret beregnes, eller den næste arbejdsdag, hvis indsendelsesdatoen ikke er en arbejdsdag.
            
            
               2.   De kompetente nationale myndigheder indberetter de i stk. 1 omhandlede gebyrfaktorer til ECB senest ved forretningstids ophør den 10. arbejdsdag efter den i stk. 1 omhandlede indsendelsesfrist. Derefter har ECB 15 arbejdsdage efter modtagelse til at verificere de modtagne data. På ECB's anmodning skal den kompetente nationale myndighed redegøre for eller tydeliggøre dataene.
            
            
               3.   ECB giver de enkelte gebyrdebitorer adgang til deres gebyrfaktorer senest den 15. januar i året efter gebyrperioden. Gebyrdebitorerne har herefter en frist på 15 arbejdsdage til at fremsætte bemærkninger til gebyrfaktorerne og fremsende reviderede data til overvejelse, hvis de mener, at gebyrfaktorerne er ukorrekte. Denne periode begynder at løbe den dag, hvor gebyrdebitorerne har mulighed for at få adgang til gebyrfaktorerne. Herefter vil gebyrfaktorerne blive lagt til grund for beregningen af de årlige tilsynsgebyrer. Ændringer til dataene, som modtages efter denne periode, vil ikke blive taget i betragtning og vil således ikke medføre en ændring af gebyrfaktorerne.
            
         
         
            Artikel 7
            Datakvalitetskontrol
            De kompetente nationale myndigheder overvåger og sikrer kvaliteten og pålideligheden af de gebyrfaktorer, der indsamles hos gebyrdebitorerne i henhold til artikel 3, stk. 2, og 3, før de indberettes til ECB. De kompetente nationale myndigheder skal ved hjælp af kvalitetskontroller vurdere, hvorvidt den i artikel 3 fastsatte metode er blevet fulgt. ECB må ikke korrigere eller ændre data om gebyrfaktorer, som er indberettet af gebyrdebitorerne. Eventuelle rettelser i eller ændringer af dataene må kun foretages af gebyrdebitorerne, som fremsender disse til de kompetente nationale myndigheder. De kompetente nationale myndigheder indberetter alle korrigerede eller ændrede data, som de har modtaget, til ECB. Når de indsender data vedrørende gebyrfaktorerne, skal de kompetente nationale myndigheder: a) oplyse om betydelige udviklinger, som fremgår af de pågældende data, og b) informere ECB om begrundelsen for eventuelle betydelige rettelser i eller ændringer af dataene. De kompetente nationale myndigheder sikrer, at ECB modtager de nødvendige rettelser eller ændringer til dataene.
         
         
            Artikel 8
            ECB's fastsættelse af gebyrfaktorer i tilfælde af gebyrfaktorernes manglende tilgængelighed eller manglende fremsendelse af rettelser eller ændringer
            I tilfælde af, at en gebyrfaktor ikke er tilgængelig for ECB, eller gebyrdebitor ikke rettidigt har indsendt reviderede data eller ændringer eller rettelser til data vedrørende gebyrfaktorerne i overensstemmelse med artikel 6, stk. 3, eller artikel 7, anvender ECB de oplysninger, den har til rådighed, til at fastslå den manglende gebyrfaktor.
         
         
            Artikel 9
            Forenklet ændringsprocedure
            Under hensyntagen til ESCB's Statistiske Komités synspunkter kan ECB's Direktion foretage tekniske ændringer i bilagene til denne afgørelse, såfremt de hverken ændrer den underliggende begrebsmæssige ramme eller påvirker gebyrdebitorernes rapporteringsbyrde. Direktionen underretter uden unødig forsinkelse Styrelsesrådet om sådanne ændringer.
         
         
            Artikel 10
            Ophævelse
            
               1.   Afgørelse (EU) 2015/530 (ECB/2015/7) ophæves hermed.
            
            
               2.   Henvisninger til den ophævede afgørelse gælder som henvisninger til nærværende afgørelse og læses efter sammenligningstabellen i bilag III.
            
         
         
            Artikel 11
            Ikrafttrædelse
            Denne afgørelse træder i kraft på tredjedagen efter dens offentliggørelse i Den Europæiske Unions Tidende.
         
         
            Udfærdiget i Frankfurt am Main, den 5. december 2019.
            
               Christine LAGARDE
               
                  Formand for ECB
               
            
         
         
            (1)  EUT L 287 af 29.10.2013, s. 63.
         
            (2)  Den Europæiske Centralbanks afgørelse (EU) 2015/530 af 11. februar 2015 om metoden til og procedurerne for fastsættelse og indsamling af data om de gebyrfaktorer, der anvendes til beregning af de årlige tilsynsgebyrer (ECB/2015/7) (EUT L 84 af 28.3.2015, s. 67).
         
            (3)  Den Europæiske Centralbanks forordning (EU) nr. 1163/2014 af 22. oktober 2014 om tilsynsgebyrer (ECB/2014/41) (EUT L 311 af 31.10.2014, s. 23).
         
            (4)  Afgørelse ECB/2014/29af 2. juli 2014 om fremsendelsen til Den Europæiske Centralbank af tilsynsdata indberettet til de kompetente nationale myndigheder af enhederne under tilsyn i henhold til Kommissionens gennemførelsesforordning (EU) nr. 680/2014 og (EU) 2016/2070 (EUT L 214 af 19.7.2014, s. 34).
         
            (5)  Kommissionens gennemførelsesforordning (EU) nr. 680/2014 af 16. april 2014 om gennemførelsesmæssige tekniske standarder for institutters indberetning med henblik på tilsyn i medfør af Europa-Parlamentets og Rådets forordning (EU) nr. 575/2013 (EUT L 191 af 28.6.2014, s. 1).
         
            (6)  Den Europæiske Centralbanks forordning (EU) 2015/534 af 17. marts 2015 om indberetning af finansielle oplysninger i tilsynsøjemed (ECB/2015/13) (EUT L 86 af 31.3.2015, s. 13).
         
            (7)  Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338).
      
      
         
            BILAG I
            
                         
                     
                     
                        
                           BEREGNING AF GEBYRER
                        
                     
                     
                        
                           Referencedato
                        
                     
                     
                         
                     
                     
                        
                           NAVN
                        
                     
                     
                         
                     
                  
                         
                     
                     
                        
                           SAMLET RISIKOEKSPONERING
                        
                     
                     
                        
                           Dato for indberetning
                        
                     
                     
                         
                     
                     
                        
                           MFI-kode
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           LEI-kode
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Post
                        
                     
                     
                         
                     
                     
                        
                           Type institution
                        
                     
                     
                        
                           Kilde til risikoeksponeringsværdi
                        
                     
                     
                        
                           Risikoeksponeringsværdi
                        
                     
                     
                        
                           Bemærkninger
                        
                     
                  
                         
                     
                     
                         
                     
                     
                        
                           010
                        
                     
                     
                        
                           020
                        
                     
                     
                        
                           030
                        
                     
                     
                        
                           040
                        
                     
                  
                        
                           010
                        
                     
                     
                        
                           SAMLEDE RISIKOEKSPONERING som beregnet i overensstemmelse med artikel 92, stk. 3, i Europa-Parlamentets og Rådets forordning (EU) nr. 575/2013
                     
                     
                        
                           1, 2 eller 3
                        
                     
                     
                        COREP C 02.00, række 010
                     
                     
                         
                     
                     
                         
                     
                  
                        
                           020
                        
                     
                     
                        
                           BIDRAG FRA DATTERSELSKABER i ikke-deltagende medlemsstater og tredjelande
                        
                     
                     
                         
                     
                     
                        COREP C06.02, kolonne 250 (SUM)
                     
                     
                         
                     
                     
                         
                     
                  
                        1021
                     
                     
                        Enhed 1
                     
                     
                         
                     
                     
                         
                     
                     
                         
                     
                     
                         
                     
                  
                        1022
                     
                     
                        Enhed 2
                     
                     
                         
                     
                     
                         
                     
                     
                         
                     
                     
                         
                     
                  
                        1023
                     
                     
                        Enhed 3
                     
                     
                         
                     
                     
                         
                     
                     
                         
                     
                     
                         
                     
                  
                        1024
                     
                     
                        Enhed 4
                     
                     
                         
                     
                     
                         
                     
                     
                         
                     
                     
                         
                     
                  
                        …..
                     
                     
                        Enhed …
                     
                     
                         
                     
                     
                         
                     
                     
                         
                     
                     
                         
                     
                  
                        N
                     
                     
                        Enhed N
                     
                     
                         
                     
                     
                         
                     
                     
                         
                     
                     
                         
                     
                  
                        
                           030
                        
                     
                     
                        
                           SAMLET RISIKOEKSPONERINGSVÆRDI for koncernen under tilsyn med fradrag af BIDRAG FRA DATTERSELSKABER i ikke-deltagende medlemsstater og tredjelande: Post 030 er lig med 010 minus 020 minus summen af posterne 1021 til N
                        
                     
                     
                         
                     
                     
                         
                     
                     
                         
                     
                     
                         
                     
                  
                        Dette skema bedes udfyldt i overensstemmelse med instruktionerne, som følger separat.
                     
                  
      
      
         
            BILAG II
            
                         
                     
                     
                        
                           BEREGNING AF GEBYRER
                        
                     
                     
                        
                           Referencedato
                        
                     
                     
                         
                     
                     
                        
                           NAVN
                        
                     
                     
                         
                     
                  
                         
                     
                     
                        
                           AKTIVER I ALT
                        
                     
                     
                        
                           Dato for indberetning
                        
                     
                     
                         
                     
                     
                        
                           MFI-kode
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           LEI-kode
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Post
                        
                     
                     
                         
                     
                     
                        
                           Type institution
                        
                     
                     
                        
                           Bekræftelse af revisors verificering eller administrationsskrivelse for gebyrbetalende filialer (Ja/Nej)
                        
                     
                     
                        
                           Aktiver i alt
                        
                     
                     
                        
                           Bemærkninger
                        
                     
                  
                         
                     
                     
                         
                     
                     
                        
                           010
                        
                     
                     
                        
                           020
                        
                     
                     
                        
                           030
                        
                     
                     
                        
                           040
                        
                     
                  
                        
                           010
                        
                     
                     
                        
                           AKTIVER I ALT i overensstemmelse med artikel 51, stk. 2 eller 4, i forordning (EU) nr. 468/2014 (ECB/2014/17)
                        
                     
                     
                        
                           (3)
                        
                     
                     
                         
                     
                     
                         
                     
                     
                         
                     
                  
                        
                           020
                        
                     
                     
                        
                           AKTIVER I ALT i overensstemmelse med artikel 2, punkt 12, litra b) eller c), i forordning (EU) nr. 1163/2014 (ECB/2014/41)
                        
                     
                     
                        
                           (4)
                        
                     
                     
                        
                           (Ja)/(Nej)
                        
                     
                     
                         
                     
                     
                         
                     
                  
                        
                           030
                        
                     
                     
                        
                           AKTIVER I ALT i overensstemmelse med artikel 3, stk. 2, litra b) i denne afgørelse: Post 030 svarer til 031 minus 032 plus 033 minus 034
                        
                     
                     
                        
                           (2) eller (5)
                        
                     
                     
                        
                           (Ja)/(Nej)
                        
                     
                     
                         
                     
                     
                         
                     
                  
                        031
                     
                     
                        Aktiver i alt for alle koncernenheder etableret i deltagende medlemsstater — obligatorisk
                        
                     
                     
                         
                     
                     
                         
                     
                     
                         
                     
                     
                         
                     
                  
                        032
                     
                     
                        Koncerninterne positioner mellem de enheder under tilsyn, der er etableret i deltagende medlemsstater (fra regelsættet for regnskabsopstilling, der er anvendt til eliminering af saldi i forbindelse med aflæggelse af koncernregnskab) — valgfrit
                        
                     
                     
                         
                     
                     
                         
                     
                     
                         
                     
                     
                         
                     
                  
                        033
                     
                     
                        Goodwill inkluderet i det konsoliderede regnskab for moderselskabet til en koncern under tilsyn — obligatorisk
                        
                     
                     
                         
                     
                     
                         
                     
                     
                         
                     
                     
                         
                     
                  
                        034
                     
                     
                        Goodwill henført til datterselskaber etableret i ikke-deltagende medlemsstater og tredjelande — valgfrit
                        
                     
                     
                         
                     
                     
                         
                     
                     
                         
                     
                     
                         
                     
                  
                        Dette skema bedes udfyldt i overensstemmelse med instruktionerne, som følger separat.
                     
                  
      
      
         
            BILAG III
            
               SAMMENLIGNINGSTABEL
            
            
                        Afgørelse (EU) 2015/530 (ECB/2015/7)
                     
                     
                        Denne afgørelse
                     
                  
                        Artikel 1
                        Artikel 2
                        —
                     
                     
                        Artikel 1
                        Artikel 2
                        Artikel 4
                     
                  
                        Artikel 3, første punktum
                        Artikel 3, andet punktum
                        Artikel 3, tredje punktum
                        Artikel 4
                        Artikel 5
                        Artikel 6
                     
                     
                        Artikel 5, stk. 1, andet punktum
                        Artikel 5, stk. 2
                        Artikel 5, stk. 1, tredje punktum
                        Artikel 6
                        Artikel 7
                        Artikel 5, stk 1, første punktum
                     
                  
                        Artikel 7
                     
                     
                        Artikel 3
                     
                  
                        Artikel 8
                        Artikel 9
                        Artikel 10
                        —
                        Bilag I — II
                        —
                     
                     
                        Artikel 8
                        Artikel 9
                        Artikel 10
                        Artikel 11
                        Bilag I — II
                        Bilag III